གསལ་བསྒྲགས།འབྲུག་གི་རྩ་ཁྲིམས་ཆེན་མོའི་མངའ་འོག་ལུ་སྤྱི་ཚོགས་གསུམ་པའི་རྒྱལ་ཡོངས་ཚོགས་སྡེ་བཙག་འཐུ་༢༠༡༨།གནད་དོན་དཔལ་མི་དབང་མངའ་བདག་རིན་པོ་ཆེའི་ཞབས་ལས་བཀའ་ཁྱབ་གནང་ནི་ཚེས་གྲངས།༉སྨན་ལྗོངས་སྐྱེ་འགྲོའི་གཙུག་རྒྱན་དམ་པ་༧དཔལ་མི་དབང་མངའ་བདག་རིན་པོ་ཆེ་ཞབས་ལས་འབྲུག་གི་བཙག་འཐུའི་བཅའ་ཁྲིམས་༢༠༠༨ཅན་མའི་དོན་ཚན་༡༩༢པའི་ཆ་མཐུན་ལུ་སྤྱི་ལོ་༢༠༡༨ཟླ་༢པའི་ཚེས་༢༤ལུ་འབྲུག་གི་སྤྱི་ཚོགས་ཀྱི་རྒྱལ་ཡོངས་ཚོགས་སྡེའི་བཙག་འཐུ་འགོ་བཙུགས་དགོ་པའི་བཀའ་ཁྱབ་གསེར་གྱི་བཀའ་ཐམ་ཆེན་མོ་གནང་ནི་ཨིན་མི་འདི་འབྲུག་གི་བཙག་འཐུ་ལྷན་ཚོགས་ཀྱིས་གུས་བཏུད་ཆེན་མོའི་སྒོ་ལས་གསལ་བསྒྲགས་ཞུཝ་ཨིན།དཔལ་མི་དབང་མངའ་བདག་རིན་པོ་ཆེའི་ཞབས་ལས་བཀའ་ཁྱབ་གསེར་གྱི་བཀའ་ཐམ་ཆེན་མོ་གནང་བའི་དགོངས་དོན་ཚུ་དང་འཁྲིལ་རྒྱལ་ཡོངས་ཚོགས་སྡེ་བཙག་འཐུ་༢༠༡༨གྱི་དོན་ལུ་འདེམས་ཁོངས་འདེམས་ངོའི་གདམ་ངོ་བཏོན་ནི་བཙག་འཐུའི་ཐོ་ཡིགཚོགས་རྒྱན་ས་ཁོངས་ཚོགས་རྒྱན་འགོ་དཔོན་ཚོགས་རྒྱན་འཛིན་སྐྱོང་བདེ་སྲུང་དང་གཞན་གྲ་སྒྲིག་ཚུ་དང་འབྲེལ་བའི་བཙག་འཐུའི་ལས་འཆར་ཚུ་གི་སྐོར་ལས་ཁ་གསལ་འབད་བཙག་འཐུ་ལྷན་ཚོགས་ཀྱིས་མི་མང་ཡོངས་ལུ་༢༠༡༨གྱི་རྒྱལ་ཡོངས་ཚོགས་སྡེའི་བཙག་འཐུ་འགོ་བཙུགས་ནིའི་བརྡ་འཕྲིན་འདི་སྤྱི་ལོ་༢༠༡༨ཟླ་༢པའི་ཚེས་༡༦ལུ་སྤེལ་འོང་།འབྲུག་གི་བཙག་འཐུ་ལྷན་འཛིན་སྤྱི་ཁྱབ།